Cúcuta

‘S e prìomh-bhaile na roinne Norte de Santander, ann an Coloimbia,Dùthchannan aig SMO a th’ ann an Cúcuta Faidhle:Loudspeaker.svg 'ku.ku.ta, neo San José de Cúcuta. Tha e suidhichte  aig 320m os cionn ìre na mara is tha e 568km air falbh bho Bhogotá.Invias agus tha teodhachd meadhan dhe 28° aige, rè a’ bhliadhna. Chaidh am baile a stèidheachadh ann an 1733 anns an sgìre ris an canar Sliabh an Ear (Spàinntis: La Cordillera Oriental) anns na h-Andes. Tha eaconomaidh làidir aig a’ bhaile, stèidhichte air sreath fhada dhe gnìomhachasan leis gu bheil am baile dìreach ri taobh na crìochan leis A' Bheiniseala. Tha àireamh-shluaigh dhe 587,676 aig a' bhaile fhèin ann an 2005, a-rèir a’ chunntas-sluaigh mu dheireadh.Figearan Oifis a' Chunntas-sluaigh 'S e Cúcuta an 6mh baile as motha na dùthcha.Bailtean as motha na dùthcha agus an 72mh baile as motha ann an Aimearaga-LaideannachMongabay Chaidh am baile a stèidheachadh ann an 1733.

 Freumhan an ainm 
Mar a b' àbhaist ann an Aimearaga, chaidh ainmean-àite a chruthachadh le freumhan anns na creideamhan nan Spàinnteach: m.e. Sante Fe de Bogotá, San Bonifacio de Ibagué agus Santiago de Cali. Mar sin, fhuair am baile an t-ainm aige bho Naomh Seosaiph,Catholic Online neo José ann an Spàinntis. Thathar ag ràdh gu bheil Cúcuta a' ciallachadh Taigh na Daoine Sìthe ann an Cànan Bari.Cámara de Comercio de Cúcuta Tha feadhainn eile a' mìneachadh gur e  Kuku-uta  an seann ainm a bh' air a' bhaile agus gu bheil sin a' ciallachadh Taigh an DiabhailOrganización de Estados Iberamericanos ann an cànan Tùsanach.

 Sluagh a' bhaile 
Ged a tha 587,676 nan tàmh anns a' bhaile, chan eil ach 20,012 dhuibh a' fuireach anns na sgìrean dùthchasail am broinn crìochan a' bhaile. Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Coloimbia Virtual Air adhbharan trioblaidean poileataigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.

A thaobh chinnidhean, 's iad daoine geala/mestizos a th' ann a' mhòr-chuid dhe na daoine ann an Cúcuta, ach tha 0.86% dhe Tùsanaich agus 1.02% dhe daoine le freumhan ann an Afraga. 'S urrainn dha 92.2% dhe na daoine ann an Cúcuta leughadh agus sgrìobhadh. A tuilleadh air sin, tha fòn aig an taigh aig 48.5% dhe na dachannan.Bileag fhiosrachaidh DANE

 Fèisean 
Thathar a’ cumail am iomadach seòrsa dhe fhèis ann an Cúcuta. Chithear fèilltean  caitligeach, leis gur e dùthaich le mòr-chuid Chaitligeach a th' ann fhathast,Country Studies: Colombia  fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

 Bailtean co-cheangailte 
 24px Bucaramanga, Colombia.
 24px San Cristóbal, A' Bheiniseala.
 24px San Antonio del Táchira, A' Bheiniseala.
 24px Zaragoza, An Spàinn

 Daoine ainmeil 
 Francisco de Paula Santander (1792–1840): Ceann suidhe na dùthcha eadar 1819 agus 1826.
 Virgilio Barco Vargas (1921–1997): Ceann suidhe na dùthcha eadar 1986 agus 1990.

 Ceanglaichean a-mach 
 An t-sìde ann an Cúcuta

 Iomraidhean 

Roinn-seòrsa:Bailtean ann an Coloimbia